paragraph_text: Domaćini svjetskoga prvenstva automatski se kvalificiraju za završnicu. Nastupi na prijašnjim izdanjima svjetskih prvenstava ili kontinentalnih natjecanja ne uzimaju se u obzir prilikom svrstavanja skupina za kvalifikacije. Sve do 2002. godine i branitelj naslova automatski se kvalificirao, no od Svjetskoga prvenstva 2006. i pobjednik prijašnjega prvenstva, Brazil, trebao je pristupiti kvalifikacijama.